Иван Џепароски

Иван Џепароски (р. во ) — македонски поет, есеист и преведувач. Џепароски е и универзитетски професор на Филозофскиот факултет во Скопје.
1 Животопис
Иван Џепароски е роден на година во Скопје. Завршил основно и средно образование во родниот град. Дипломирал во 1980 година, магистрирал во 1991 година и докторирал во 1997 година на Филозофскиот факултет во Скопје, на Катедрата по филозофија.
По дипломирањето работел во Македонската радио-телевизија како соработник, а потоа и како уредник во образовната и културна програма. Во 1985 година бил избран за уредник на Редакцијата за култура на Македонската телевизија, а на ова место останал во континуитет до 1993 година. Од 1989 година, едновремено, неколку години бил и главен уредник на Културно-уметничката програма на Македонската телевизија.
Од декември 1993 година бил избран за асистент по естетика на Катедрата по филозофија при Филозофскиот факултет во Скопје. Во моментов е редовен професор по предметите: ''Естетика'', ''Историја на естетиката'' и ''Филозофија на културата''. Бил и Раководител на Институтот по филозофија (2004-2009; 2013-денес).
Во осумдесеттите бил член во редакциите на списанието „Трета програма“ (Скопје) и „Погледи“ (Скопје), а сега е член на списанието „Философска трибина“ (Скопје).
;Членство:* Друштво на писателите на Македонија
* Философско друштво на Македонија
* Македонски П.Е.Н. Центар, бил и негов секретар
2 Творештво
Џепароски е автор на поголем број на предговори и поговори на значајни филозофски и книжевни дела (Платон, Фројд, Грамши, Унамуно, Бенјамин/Блејк, Џојс, Бродски), а неговиот научен опус го надминува бројот од 100 библиографски единици–текстови објавувани во земјата и странство.
Неговата поезија и некои од неговите есеи се преведени на повеќе јазици во светот, а избори од неговата поезија се објавени во одделни книги во Бугарија и Романија. Неговата книга „''Македонскиот есеј''“ е преведена на англиски, шпански и кинески јазик.
Се јавува и како преведувач (В.Блејк, Џ.Џојс, Ј.Бродски, Д.Хјум, Е.Берк)
3 Дела
3.1 Филозофски дела
*''Арго плови по Аксиј'', Скопје: Мисла, 1984;
*''Во потрага по изгубениот тоталитет'', Скопје: Култура, 1993;
*''Уметничкото дело'', Скопје: Култура, 1998;
*''Отаде системот'', Скопје: Култура, 2000;
*''Филозофски приказни'', Скопје: Магор, 2001;
*''Младите, сакралното и уметноста'' (соавтор), Скопје: Темплум, 2003;
*''Естетика на играта'' (прир.), Скопје: Култура, 2003;
*''Убавина и уметност'' (прир.), Скопје: Магор, 2005;
*''Аспекти на другоста'' (прир.), Скопје: Менора Евро Балкан Пресс, 2007;
*''Естетика на возвишеното'', Скопје: Магор, 2008;
*''Македонскиот есеј'' (прир.), Битола: Микена, 2008;
*''Уметничкото дело'' (второ издание), Скопје: Магор, 2009;
*''Став и суштина'', Скопје: Дијалог, 2010;
*''Дискурси на визуелното'', Скопје: Матица македонска, 2014; 
*''Култура и литература,'' Скопје: Магор, 2016.
3.2 Поетски дела
*''Слики од изложбата'', Скопје: Наша книга, 1989;
*''Еклоги'', Скопје: Македонска книга, 1992;
*''Песни'', Скопје: Детска радост, 1998;
*''Волја за мисла'', Битола: Микена, 2008;  
*''Грабнувањето на Европа'', Скопје: Дијалог, 2012;
*''Светлината на Света Гора'', Скопје: Магор, 2015, пр. англиски, Струга: СВП, 2016, пр. српски, Белград: Граматик, 2018.
3.3 Преводи од англиски јазик
* Вилијам Блејк, Песни на невиноста и на искуството, Мисла, Скопје, 1988
* Ј.Бротски, Дел од говорот, Македонска книга, Скопје, 1988
* Јосиф Бротски, Поезија, Македонска книга – СВП, Скопје–Струга, 1991, (превод од руски и англиски јазик – заедно со Е. Клетников)
* Џејмс Џојс, Камерна музика, Македонска книга, Скопје, 1993
4 Награди
* „Млад борец” (1984) – награда за книгата Арго плови по Аксиј (за критика и есеистика)
* „Димитар Митрев” (1993) – награда за книгата Во потрага по изгубениот тоталитет (за критика и есеистика)
* „Григор Прличев” (1993) – награда за преводот на Џ. Џојс, Камерна музика
* „Браќа Миладиновци“ (2016) - награда за најдобра поетска книга „Светлината на Света Гора“ на македонски јазик напишана меѓу два фестивали
* „Ацо Шопов“ (2024) за стихозбирката Посвети и пофалби.